Document ID: 32001L0019

Az Európai Parlament és a Tanács 2001/19/EK irányelve
(2001. május 14.)
a szakképesítések elismerésének általános rendszeréről szóló 89/48/EGK és 92/51/EGK tanácsi irányelv, valamint az általános ápolói, a fogorvosi, az állatorvosi, a szülésznői, az építészmérnöki, a gyógyszerészi és az orvosi hivatásról szóló 77/452/EGK, 77/453/EGK, 78/686/EGK, 78/687/EGK, 78/1026/EGK, 78/1027/EGK, 80/154/EGK, 80/155/EGK, 85/384/EGK, 85/432/EGK, 85/433/EGK és 93/16/EGK tanácsi irányelv módosításáról
(EGT vonatkozású szöveg)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 40. cikkére, 47. cikkének (1) bekezdésére, 47. cikke (2) bekezdésének első és harmadik mondatára, valamint 55. cikkére,
tekintettel a Bizottság javaslatára [1],
tekintettel a Gazdasági és Szociális Bizottság véleményére [2],
a Szerződés 251. cikkében [3] megállapított eljárásnak megfelelően, az egyeztető bizottság által 2001. január 15-én jóváhagyott tervezet figyelembevételével,
mivel:
(1) 1996. február 16-án a Bizottság az Európai Parlamentnek és a Tanácsnak benyújtotta jelentését a felsőoktatási diplomák elismerése általános rendszerének alkalmazásáról, amely a legalább hároméves szakoktatást és szakképzést lezáró felsőfokú oklevelek elismerésének általános szabályozásáról szóló, 1988. december 21-i 89/48/EGK tanácsi irányelv 13. cikkével összhangban készült [4]. A Bizottság e jelentésben vállalta, hogy megvizsgálja annak lehetőségét, beépíthető-e az említett irányelvbe az a kötelezettség, hogy az elismerés iránti kérelmek vizsgálata során figyelembe vegyék a képzettség elnyerése után szerzett gyakorlatot, illetve annak lehetőségét, hogy a "szabályozott oktatás és szakképzés" fogalma bevezethető-e. A Bizottság vállalta azoknak az intézkedéseknek a vizsgálatát is, amelyek révén a 89/48/EGK irányelv 9. cikkének (2) bekezdése által létrehozott koordinációs csoport szerepe az irányelv egységes alkalmazása és értelmezése érdekében fejleszthető.
(2) A szabályozott oktatás és szakképzés fogalmát, amelyet a 89/48/EGK irányelvet [5] kiegészítő, a szakoktatás és szakképzés elismerésének második általános szabályozásáról szóló, 1992. június 18-i 92/51/EGK tanácsi irányelv vezetett be (a két irányelv a továbbiakban: az általános rendszer irányelvei), ki kell terjeszteni a kezdeti általános rendszerre, és ugyanazokra az alapelvekre kell épülnie azáltal, hogy ugyanazok a szabályok alkalmazandók rá; az egyes tagállamokra kell bízni a szabályozott oktatás és képzés körébe tartozó szakmák meghatározásának módját.
(3) Az általános rendszer irányelvei bizonyos feltételek mellett megengedik a fogadó tagállamnak annak előírását, hogy a jelentkezőtől kompenzációs lépések megtételét kérje, nevezetesen akkor, ha jelentős különbségek vannak a megszerzett és a fogadó tagállamban megkövetelt képesítéshez tartozó elméleti és/vagy gyakorlati oktatás és képzés között; a Szerződés 39. és 43. cikke szerint, miként azt az Európai Közösségek Bírósága értelmezte [6], a tagállamnak kell megítélnie, hogy a szakmai gyakorlat elégséges-e a hiányzó tudás pótlására; az egyértelműség és a munkájukat más tagállamban folytatni kívánók egyéni jogbiztonsága érdekében ajánlatos, hogy az általános rendszer irányelvei közé beiktassák a fogadó tagállam kötelezettségét, amely szerint a fogadó államnak kell azt megvizsgálnia, hogy a képesítés(ek) elnyerése után a jelentkező által megszerzett szakmai gyakorlat a fentiekre kiterjed-e.
(4) Az általános rendszer irányelvei által rögzített összehangoló eljárás továbbfejlesztésére és egyszerűsítésére van szükség oly módon, hogy a koordinációs csoport lehetőséget kap vélemények kidolgozására és közzétételére azokban az általános rendszer gyakorlati alkalmazására vonatkozó kérdésekben, amelyeket a Bizottság intéz hozzá.
(5) A Bizottság az Európai Parlamentnek és a Tanácsnak címzett, a SLIM kezdeményezésről (Egyszerűbb szabályozás a belső piac számára) szóló közleményében vállalta, hogy javaslatokat készít az automatikusan elismerhető jogosult képesítések jegyzéke frissítésének egyszerűsítéséről. Az orvosok szabad mozgásának elősegítéséről, illetve az orvosi oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről szóló, 1993. április 5-i 93/16/EGK tanácsi irányelv [7] egyszerűbb eljárást ír elő az általános orvosok képesítésével kapcsolatban; a tapasztalat azt mutatja, hogy az eljárás kellő jogbiztonságot nyújt; kívánatos ennek kiterjesztése az általános ápolók, a fogorvosok, az állatorvosok, a szülésznők, a gyógyszerészek és az orvosok képesítésére, amint arról a 77/452/EGK [8], 77/453/EGK [9], 78/686/EGK [10], 78/687/EGK [11], 78/1026/EGK [12], 78/1027/EGK [13], 80/154/EGK [14], 80/155/EGK [15], 85/432/EGK [16], 85/433/EGK [17] és 93/16/EGK tanácsi irányelv (a továbbiakban: ágazati irányelv) rendelkezik.
(6) Az Európai Közösségek Bíróságának esetjoga szerint a tagállamok nem kötelesek azokat az okleveleket, bizonyítványokat és a képesítés megszerzéséről szóló egyéb tanúsítványokat elismerni, amelyek nem a Közösség valamely tagállamában elvégzett képzést tanúsítják [18]. A tagállamoknak azonban figyelembe kell venniük az érintett személy által egy másik tagállamban végzett szakmai gyakorlatot [19]. Ilyen módon, az ágazati irányelvekben ki kell kötni, hogy az általános ápoló, a fogorvos, az állatorvos, a szülésznő, az építészmérnök, a gyógyszerész vagy az orvos harmadik országban elvégzett oktatásának és képzésének befejeztével megszerzett oklevelének, bizonyítványának és a képesítés megszerzéséről szóló egyéb tanúsítványának, valamint az érintett személy bármely tagállamban szerzett szakmai gyakorlatának elismerése egy tagállam által olyan közösségi elem, amelyet a másik tagállamnak meg kell vizsgálnia.
(7) Meg kell határozni az általános ápolók, a fogorvosok, az állatorvosok, a szülésznők, az építészmérnökök, a gyógyszerészek és az orvosok harmadik országban szerzett okleveleinek, bizonyítványainak és a képesítés megszerzéséről szóló egyéb tanúsítványainak elismerése iránti kérvényekről szóló tagállami döntések határidejét.
(8) A szakmai és tudományos haladás gyors üteme miatt az orvostudomány területén az egész életen át tartó tanulás igen fontossá vált. A tagállamok dönthetnek arról, hogy a tanulmányok befejezését követően milyen folyamatos képzéssel biztosítják, hogy az orvosok az orvostudomány fejlődésével lépést tartsanak. A szakmai képesítések kölcsönös elismerésének jelenlegi rendszere változatlan marad.
(9) A jelentkezőnek a nemzeti jog alapján fellebbezési jogot kell biztosítani arra az esetre, ha kérelmét elutasítják, vagy arról nem döntenek az előírt határidőn belül. A tagállamnak meg kell indokolnia az általános ápolók, a fogorvosok, az állatorvosok, a szülésznők, az építészmérnökök, a gyógyszerészek vagy az orvosok által megszerzett oklevelek, bizonyítványok és a képesítés megszerzéséről szóló egyéb tanúsítványok elismeréséről hozott ilyen döntéseket; amennyiben a tagállam elismeri az oklevelet, bizonyítványt vagy a képesítés megszerzéséről szóló egyéb tanúsítványt, jogában áll megadni vagy mellőzni a döntés indokait.
(10) Méltányossági okokból átmeneti intézkedéseket kell hozni egyes olaszországi fogorvosok esetében, akik Olaszországban szerezték fogorvosi oklevelüket, bizonyítványukat vagy a képesítés megszerzéséről szóló egyéb tanúsítványukat, és orvosi képzésüket a 78/686/EGK irányelv 19. cikkében előírt határidőt követően kezdték meg.
(11) A 85/384/EGK irányelv [20] 15. cikke eltérést engedélyez az átmeneti időszakra, amely már lejárt, így ezt a rendelkezést törölni kell.
(12) A 85/384/EGK irányelv 24. cikkében világos különbséget kell tenni a letelepedés, illetve a szolgáltatásnyújtás esetén teljesítendő alakiságok között, hatékonyabbá téve ezáltal az építészmérnökök számára a szolgáltatásnyújtás szabadságának gyakorlását.
(13) Az egyenlő bánásmód elvéből fakadóan átmeneti intézkedésekről kell rendelkezni a 85/432/EGK irányelvnek nem teljesen megfelelő képzés teljesítését tanúsító, Olaszországban megszerzett gyógyszerészi oklevelekkel, bizonyítványokkal és a képesítés megszerzéséről szóló egyéb tanúsítványokkal rendelkező bizonyos személyek esetében.
(14) Kívánatos, hogy a gyógyszerészi oklevelek, bizonyítványok és a képesítés megszerzéséről szóló egyéb tanúsítványok kölcsönös elismerésének körét kiterjesszék, hogy ezáltal előmozdítsák a letelepedési szabadság gyakorlását Görögország és a többi tagállam között. Ezért a 85/433/EGK irányelvben engedélyezett eltérést törölni kell.
(15) A 93/16/EGK irányelv IV. címében előírt általános orvosi gyakorlatra vonatkozó különleges képzésről készült jelentésében a Bizottság azt ajánlotta, hogy a nem nappali tagozatos általános orvosi képzés követelményeit hozzák összhangba a más szakorvosokra vonatkozó követelményekkel.
(16) Az általános rendszer irányelveit és az ágazati irányelveket módosítani kell,
ELFOGADTA EZT AZ IRÁNYELVET:
1. SZAKASZ
AZ ÁLTALÁNOS RENDSZER IRÁNYELVEINEK MÓDOSÍTÁSA
1. cikk
A 89/48/EGK irányelv a következőképpen módosul:
1. Az 1. cikk a következőképpen módosul:
a) az a) pont második francia bekezdése helyébe a következő szöveg lép:
"- amely azt igazolja, hogy a oklevél tulajdonosa legalább három évig tartó felsőfokú képzést vagy egy ennek megfelelő időtartamú részképzést végzett el egy egyetemen, egy felsőoktatási intézményben vagy más azonos szintű intézményben, és a felsőfokú képzésen felül szükséges szakmai gyakorlatot is megszerezte, és;"
b) a következő ponttal egészül ki:
"d. a) szabályozott oktatás és szakképzés: minden olyan oktatás és szakképzés, amely
- közvetlenül egy meghatározott szakma gyakorlásához vezet, és
- magában foglal egy legalább hároméves felsőfokú képzést vagy ennek megfelelő, nem nappali tagozatos képzést egyetemen vagy más felsőoktatási intézményben, illetve azonos szintű más intézményben, és - adott esetben - a felsőfokú képzés mellett megkövetelt szakmai képzést, szakmai gyakorlatot; a szakmai képzés vagy a szakmai gyakorlat szerkezetét és szintjét az érintett tagállam törvényei, rendeletei vagy közigazgatási rendelkezései határozzák meg, vagy azokat az arra kijelölt hatóság ellenőrzi vagy hagyja jóvá."
2. A 3. cikk b) pontja az első albekezdést követően a következő albekezdéssel egészül ki:
"Az első albekezdésben említett szakmai gyakorlatot azonban nem kell megkövetelni, ha a jelentkező az e pontban említett képesítését vagy képesítéseit szabályozott oktatás és szakképzés során szerezte meg."
3. A 4. cikk (1) bekezdésének b) pontja az első albekezdést követően a következő albekezdéssel egészül ki:
"Ha a fogadó tagállam adaptációs időszak letöltését vagy alkalmassági vizsgát kíván meg a kérelmezőtől, előbb meg kell vizsgálnia, hogy a kérelmezőnek a szakmai gyakorlat során megszerzett tudása teljesen vagy részben fedi-e az első albekezdésben említett lényegi különbséget."
4. A 6. cikk a következő bekezdésekkel egészül ki:
"(5) Ha a pénzügyi helyzet igazolására van szükség a fogadó tagállamban egy szabályozott szakma megkezdéséhez vagy gyakorlásához, azokat az igazolásokat, amelyeket a bankok a származás szerinti tagállamban vagy abban a tagállamban adtak ki, ahonnan a külföldi érkezett, a fogadó tagállam egyenértékűnek fogadja el a saját területén kiadott igazolásokkal.
(6) Amennyiben a fogadó tagállam illetékes hatósága a szabályozott szakmát megkezdeni vagy gyakorolni kívánó saját állampolgáraitól megköveteli annak igazolását, hogy a szakmai felelősségükkel járó pénzügyi kockázatokkal szemben biztosítva vannak, az adott tagállam a más tagállam biztosítótársaságai által kibocsátott igazolásokat a saját területén kibocsátottakkal egyenértékűnek fogadja el. Ezek az igazolások tanúsítják, hogy a biztosító a fedezet feltételeinek és terjedelmének a tekintetében megfelel a fogadó tagállamban hatályos törvényeknek és rendeleteknek. Az igazolások a bemutatásukkor nem lehetnek három hónapnál régebbiek."
5. A 9. cikk (2) bekezdése második albekezdése első francia bekezdésének helyébe a következő szöveg lép:
"- ezen irányelv végrehajtásának elősegítése, különösen a Bizottság részéről előterjesztett kérdésekben kialakított vélemények elfogadásával és közzétételével,".
2. cikk
A 92/51/EGK irányelv a következőképpen módosul:
1. A 4. cikk (1) bekezdésének b) pontja az első albekezdés után a következő albekezdéssel egészül ki:
"Ha a fogadó tagállam adaptációs időszak letöltését vagy alkalmassági vizsgát kíván meg a kérelmezőtől, előbb meg kell vizsgálnia, hogy a kérelmezőnek a szakmai gyakorlat során megszerzett tudása teljesen vagy részben fedi-e az első albekezdésben említett lényegi különbséget."
2. Az 5. cikk a második bekezdés után a következő bekezdéssel egészül ki:
"Ha a fogadó tagállam adaptációs időszak letöltését vagy alkalmassági vizsgát kíván meg a kérelmezőtől, előbb meg kell vizsgálnia, hogy a kérelmezőnek a szakmai gyakorlat során megszerzett tudása teljesen vagy részben fedi-e az oklevél és a bizonyítvány közötti különbséget."
3. A 7. cikk a) pontja az első albekezdés után a következő albekezdéssel egészül ki:
"Ha a fogadó tagállam adaptációs időszak letöltését vagy alkalmassági vizsgát kíván meg a kérelmezőtől, előbb meg kell vizsgálnia, hogy a kérelmezőnek a szakmai gyakorlat során megszerzett tudása teljesen vagy részben fedi-e az első albekezdésben említett lényegi különbséget."
4. A 10. cikk a következő bekezdéssel egészül ki:
"(5) Ha a pénzügyi helyzet igazolására van szükség a fogadó tagállamban egy szabályozott szakma megkezdéséhez vagy gyakorlásához, azokat az igazolásokat, amelyeket a bankok a származás szerinti tagállamban vagy abban a tagállamban adtak ki, ahonnan a külföldi érkezett, a fogadó tagállam egyenértékűnek fogadja el a saját területén kiadott igazolásokkal.
(6) Amennyiben a fogadó tagállam illetékes hatósága a szabályozott szakmát megkezdeni vagy gyakorolni kívánó saját állampolgáraitól megköveteli annak igazolását, hogy a szakmai felelősségükkel járó pénzügyi kockázatokkal szemben biztosítva vannak, az adott tagállam a más tagállam biztosítótársaságai által kiadott igazolásokat a saját területén kibocsátottakkal egyenértékűnek fogadja el. Ezek az igazolások tanúsítják, hogy a biztosító a fedezet feltételeinek és terjedelmének a tekintetében megfelel a fogadó tagállamban hatályos törvényeknek és rendeleteknek. Az igazolások a bemutatásukkor nem lehetnek három hónapnál régebbiek."
5. A 13. cikk (2) bekezdésében a második albekezdés első francia bekezdése helyébe a következő szöveg lép:
"- ezen irányelv végrehajtásának elősegítése, különösen a Bizottság részéről előterjesztett kérdésekben kialakított vélemények elfogadásával és közzétételével,".
6. A 15. cikk a következő bekezdéssel egészül ki:
"(8) A C. és D. mellékletben szereplő oktatási és képzési kurzusok felsorolásának a fenti eljárás alapján történt módosításait a Bizottság által meghatározott időponttól azonnal alkalmazni kell."
2. SZAKASZ
AZ ÁGAZATI IRÁNYELVEK MÓDOSÍTÁSAI
2.1. szakasz
Általános ápolók
3. cikk
A 77/452/EGK irányelv a következőképpen módosul:
1. (csak a görög változatot érinti)
2. A 2. cikkben a "3. cikkben található felsorolásban" szavak helyébe a "mellékletben található felsorolásban" szavak lépnek.
3. A 3. cikket el kell hagyni.
4. A 3. cikkre történő hivatkozásokat a mellékletre történő hivatkozásként kell érteni.
5. (csak a görög változatot érinti)
6. A következő cikkel egészül ki:
"18a. cikk
A tagállamok tájékoztatják a Bizottságot azokról a törvényi, rendeleti és közigazgatási rendelkezésekről, amelyeket az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok kibocsátására vonatkozóan hoznak. A Bizottság az Európai Közösségek Hivatalos Lapjában ennek megfelelő közleményt ad ki, amely felsorolja az érintett képesítés, illetve - ahol alkalmazható - az ennek megfelelő szakmai címek tagállamok által elfogadott elnevezéseit.
18b. cikk
A tagállamok kellő bizonyítékként ismerik el a más tagállamok állampolgárai által birtokolt, és az ilyen tagállamok illetékes hatóságai vagy testületei által kibocsátott igazolással kísért, az ezen irányelv által érintett, olyan okleveleket, bizonyítványokat és a képesítés megszerzéséről szóló egyéb tanúsítványokat, amelyek nem felelnek meg az arra a tagállamra vonatkozó, ebben az irányelvben felsorolt elnevezéseknek. Az igazolás tanúsítja, hogy a kérdéses oklevelet, bizonyítványt és a képesítés megszerzéséről szóló egyéb tanúsítványt ezen irányelv rendelkezései szerinti oktatás vagy szakképzés elvégzésekor adták ki, és azokat a kibocsátó állam egyenértékűnek tekinti az itt felsorolt elnevezésekkel.
18c. cikk
A tagállamok abban az esetben vizsgálják meg azokat az okleveleket, bizonyítványokat és a képesítés megszerzéséről szóló egyéb tanúsítványokat, amelyeket birtokosaik az ezen irányelv által érintett területen az Európai Unión kívül szereztek, ha ezeket az okleveleket, bizonyítványokat és a képesítés megszerzéséről szóló egyéb tanúsítványokat valamely tagállam elismerte, illetve amennyiben az érintett személyek valamely tagállamban teljesítettek képzést és/vagy szereztek szakmai gyakorlatot. A tagállam a döntését a kérelmező teljes dokumentációval alátámasztott kérelmének benyújtásától számított három hónapon belül hozza meg.
18d. cikk
Amennyiben a tagállamok az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok elismerése iránti kérelmet elutasítják, döntésüket megfelelően indokolni tartoznak.
A kérelmezőket a döntéssel szemben a nemzeti jog szerinti fellebbezési jog illeti meg. Ez a jog hasonlóképpen akkor is megilleti őket, ha az előírt határidőn belül nem születik határozat."
7. Az irányelv az ezen irányelvhez csatolt I. mellékletben található melléklettel egészül ki.
4. cikk
A 77/453/EGK irányelv 1. cikkének (1) bekezdésében a "77/452/EGK irányelv 3. cikkében meghatározottak szerint" szavak helyébe a "77/452/EGK irányelv mellékletében meghatározottak szerint" szavak lépnek.
2.2. szakasz
Fogorvosok
5. cikk
A 78/686/EGK irányelv a következőképpen módosul:
1. A 2. cikkben a "3. cikkben található felsorolásban" szavak helyébe az "A. mellékletben található felsorolásban" szavak lépnek.
2. A 3. cikket el kell hagyni.
3. A III. fejezet címe helyébe a következő lép:
"Oklevelek, bizonyítványok és a képesítés megszerzéséről szóló egyéb tanúsítványok a szakfogászat területén"
4. A 4. cikk helyébe a következő lép:
"4. cikk
Minden tagállam, amelyben ezen a területen törvényi, rendeleti vagy közigazgatási intézkedésben előírt rendelkezések vannak hatályban, elismeri a fogszabályozásra vagy szájsebészetre szakosodott fogorvosi okleveleket, bizonyítványokat és a képesítés megszerzéséről szóló egyéb tanúsítványokat, amelyeket valamely tagállam állampolgárainak egy másik tagállam adott ki a 78/687/EGK irányelv 2. és 3. cikkének megfelelően, és amelyeket a B. melléklet felsorol oly módon, hogy ezeket a képesítéseket a területén azonos érvényűnek tekinti az általa kibocsátott oklevelekkel, bizonyítványokkal és a képesítés megszerzéséről szóló egyéb tanúsítványokkal."
5. Az 5. cikket el kell hagyni.
6. A 6. cikk a következőképpen módosul:
a) a (2) bekezdés a következő albekezdéssel egészül ki:
"Figyelembe veszik továbbá a kérelmező által megszerzett bármely szakmai tapasztalatot, kiegészítő képzést és fogászati továbbképzést."
b) a (3) bekezdés helyébe a következő rendelkezés lép:
"(3) Miután a fogadó tagállam hatáskörrel rendelkező hatóságai vagy testületei a benyújtott oklevél, bizonyítvány vagy a képesítés megszerzéséről szóló egyéb tanúsítvány alapján ellenőrizték az érintett személy szakképzésének tartalmát és időtartamát, figyelembe véve az általa megszerzett bármely szakmai tapasztalatot, kiegészítő képzést és fogászati továbbképzést is, tájékoztatják őt az előírt további képzési időszakról és annak szakterületeiről."
c) a következő bekezdéssel egészül ki:
"(4) A tagállam a döntését a kérelmező teljes dokumentációval alátámasztott kérelmének benyújtásától számított négy hónapon belül hozza meg."
7. A 19. cikkben a meglévő két albekezdés az (1) bekezdésre módosul, és a cikk a következő bekezdéssel egészül ki:
"(2) A tagállamok elismerik az orvostudomány területén Olaszországban olyan személyek számára kibocsátott okleveleket, bizonyítványokat és a képesítés megszerzéséről szóló egyéb tanúsítványokat, akik orvosi egyetemi képzésüket 1980. január 28. és 1984. december 31. között kezdték meg, és amelyeket az illetékes olasz hatóságok által kiadott igazolás kísér, amely tanúsítja, hogy:
- az érintett személyek letették az illetékes olasz hatóságok által előírt alkalmassági szakvizsgát, amely igazolja, hogy az Olaszországra vonatkozóan, az A. mellékletben felsorolt képesítéssel rendelkező személyekéhez hasonló szintű tudással és gyakorlattal rendelkeznek,
- az igazolás kiadását megelőző öt év során legalább három egymást követő évben ténylegesen, jogszerűen és foglalkozásszerűen gyakorolták Olaszországban a 78/687/EGK irányelv 5. cikkében meghatározott tevékenységet,
- ugyanolyan feltételek mellett engedélyezték számukra a 78/687/EGK irányelv 5. cikkében említett tevékenységek folytatását, vagy végzik ezeket a tevékenységeket ténylegesen, jogszerűen és foglalkozásszerűen, mint azok, akik ezen irányelv A. mellékletében Olaszországra vonatkozóan felsorolt képesítéssel rendelkeznek.
Az első albekezdésben említett alkalmassági vizsga letételére vonatkozó követelmény alól mentesülnek azok a személyek, akik az illetékes hatóságok által a 78/687/EGK irányelv 1. cikkében említett képzéssel egyenértékűnek igazolt, legalább hároméves tanulmányokat sikeresen teljesítették."
8. A 3. és 5. cikkre történő hivatkozásokat az A., illetve a B. mellékletre történő hivatkozásnak kell érteni.
9. A következő cikkekkel egészül ki:
"23a. cikk
A tagállamok tájékoztatják a Bizottságot azokról a törvényi, rendeleti és közigazgatási rendelkezésekről, amelyeket az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok kibocsátására vonatkozóan hoznak. A Bizottság az Európai Közösségek Hivatalos Lapjában ennek megfelelő közleményt ad ki, amely felsorolja a képesítés, illetve - ahol alkalmazható - az ennek megfelelő szakmai címek tagállamok által elfogadott elnevezéseit.
23b. cikk
A tagállamok kellő bizonyítékként ismerik el a más tagállamok állampolgárai által birtokolt, és az ilyen tagállamok illetékes hatóságai vagy testületei által kibocsátott igazolással kísért, az ezen irányelv által érintett, olyan okleveleket, bizonyítványokat és a képesítés megszerzéséről szóló egyéb tanúsítványokat, amelyek nem felelnek meg az arra a tagállamra vonatkozó, ebben az irányelvben felsorolt elnevezéseknek. Az igazolás tanúsítja, hogy a kérdéses oklevelet, bizonyítványt és a képesítés megszerzéséről szóló egyéb tanúsítványt ezen irányelv rendelkezései szerinti oktatás vagy szakképzés elvégzésekor adták ki, és azokat a kibocsátó állam egyenértékűnek tekinti az itt felsorolt elnevezésekkel.
23c. cikk
A tagállamok abban az esetben vizsgálják meg azokat az okleveleket, bizonyítványokat és a képesítés megszerzéséről szóló egyéb tanúsítványokat, amelyeket birtokosaik az ezen irányelv által érintett területen az Európai Unión kívül szereztek, ha ezeket az okleveleket, bizonyítványokat és a képesítés megszerzéséről szóló egyéb tanúsítványokat valamely tagállam elismerte, illetve amennyiben az érintettek valamely tagállamban teljesítettek képzést és/vagy szereztek szakmai gyakorlatot. A tagállam a döntését a kérelmező teljes dokumentációval alátámasztott kérelmének benyújtásától számított három hónapon belül hozza meg.
23d. cikk
Amennyiben a tagállamok az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok elismerése iránti kérelmet elutasítják, döntésüket megfelelően indokolni tartoznak.
A kérelmezőket a döntéssel szemben a nemzeti jog szerinti fellebbezési jog illeti meg. Ez a jog hasonlóképpen akkor is megilleti őket, ha az előírt határidőn belül nem születik határozat."
10. Az irányelv az ezen irányelvhez csatolt II. mellékletben található A. és B. melléklettel egészül ki.
6. cikk
A 78/687/EGK irányelv 1. cikkének (1) bekezdésében az "ugyanannak az irányelvnek a 3. cikkében említett" szavak helyébe az "annak az irányelvnek az A. mellékletében említett" szavak lépnek.
2.3. szakasz
Állatorvosok
7. cikk
A 78/1026/EGK irányelv a következőképpen módosul:
1. A 2. cikkben az "a 3. cikkében" szavak helyébe az "a mellékletében" szöveg lép.
2. A 3. cikket el kell hagyni.
3. A 3. cikkre történő hivatkozásokat a mellékletre történő hivatkozásként kell érteni.
4. Az irányelv a következő cikkekkel egészül ki:
"17a. cikk
A tagállamok tájékoztatják a Bizottságot azokról a törvényi, rendeleti és közigazgatási rendelkezésekről, amelyeket az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok kibocsátására vonatkozóan hoznak. A Bizottság az Európai Közösségek Hivatalos Lapjában ennek megfelelő közleményt ad ki, amely felsorolja a képesítés, illetve - ahol alkalmazható - az ennek megfelelő szakmai címek tagállamok által elfogadott elnevezéseit.
17b. cikk
A tagállamok kellő bizonyítékként ismerik el a más tagállamok állampolgárai által birtokolt, és az ilyen tagállamok illetékes hatóságai vagy testületei által kibocsátott igazolással kísért, az ezen irányelv által érintett, olyan okleveleket, bizonyítványokat és a képesítés megszerzéséről szóló egyéb tanúsítványokat, amelyek nem felelnek meg az arra a tagállamra vonatkozó, ebben az irányelvben felsorolt elnevezéseknek. Az igazolás tanúsítja, hogy a kérdéses oklevelet, bizonyítványt és a képesítés megszerzéséről szóló egyéb tanúsítványt ezen irányelv rendelkezései szerinti oktatás vagy szakképzés elvégzésekor adták ki, és azokat a kibocsátó állam egyenértékűnek tekinti az itt felsorolt elnevezésekkel.
17c. cikk
A tagállamok abban az esetben vizsgálják meg azokat az okleveleket, bizonyítványokat és a képesítés megszerzéséről szóló egyéb tanúsítványokat, amelyeket birtokosaik az ezen irányelv által érintett területen az Európai Unión kívül szereztek, ha ezeket az okleveleket, bizonyítványokat és a képesítés megszerzéséről szóló egyéb tanúsítványokat valamely tagállam elismerte, illetve amennyiben az érintett személyek valamely tagállamban teljesítettek képzést és/vagy szereztek szakmai gyakorlatot. A tagállam a döntését a kérelmező teljes dokumentációval alátámasztott kérelmének benyújtásától számított három hónapon belül hozza meg.
17d. cikk
Amennyiben a tagállamok az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok elismerése iránti kérelmet elutasítják, döntésüket megfelelően indokolni tartoznak.
A kérelmezőket a döntéssel szemben a nemzeti jog szerinti fellebbezési jog illeti meg. Ez a jog hasonlóképpen akkor is megilleti őket, ha az előírt határidőn belül nem születik határozat."
5. Az irányelv az ezen irányelvhez csatolt III. mellékletben található melléklettel egészül ki.
8. cikk
A 78/1027/EGK irányelv 1. cikkének (1) bekezdésében az "a 78/1026/EGK irányelv 3. cikkében említett" szavak helyébe az "a 78/1026/EGK irányelv mellékletében említett" szavak lépnek.
2.4 szakasz
Szülésznők
9. cikk
A 80/154/EGK irányelv a következőképpen módosul:
1. A 2. cikk (1) bekezdésében az "a 3. cikkben található felsorolásban" szavak helyébe az "a mellékletben található felsorolásban" szavak lépnek.
2. A 2. cikk (1) bekezdésének negyedik és ötödik francia bekezdésében a "77/452/EGK irányelv 3. cikkében említett" szavak helyébe a "77/452/EGK irányelv mellékletében említett" szavak lépnek.
3. A 3. cikket el kell hagyni.
4. A 3. cikkre történő hivatkozásokat a mellékletre történő hivatkozásként kell érteni.
5. A következő cikkekkel egészül ki:
"19a. cikk
A tagállamok tájékoztatják a Bizottságot azokról a törvényi, rendeleti és közigazgatási rendelkezésekről, amelyeket az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok kibocsátására vonatkozóan hoznak. A Bizottság az Európai Közösségek Hivatalos Lapjában ennek megfelelő közleményt ad ki, amely felsorolja a képesítés, illetve - ahol alkalmazható - az ennek megfelelő szakmai címek tagállamok által elfogadott elnevezéseit.
19b. cikk
A tagállamok kellő bizonyítékként ismerik el a más tagállamok állampolgárai által birtokolt, és az ilyen tagállamok illetékes hatóságai vagy testületei által kibocsátott igazolással kísért, az ezen irányelv által érintett, olyan okleveleket, bizonyítványokat és a képesítés megszerzéséről szóló egyéb tanúsítványokat, amelyek nem felelnek meg az arra a tagállamra vonatkozó, ebben az irányelvben felsorolt elnevezéseknek. Az igazolás tanúsítja, hogy a kérdéses oklevelet, bizonyítványt és a képesítés megszerzéséről szóló egyéb tanúsítványt ezen irányelv rendelkezései szerinti oktatás vagy szakképzés elvégzésekor adták ki, és azokat a kibocsátó állam egyenértékűnek tekinti az itt felsorolt elnevezésekkel.
19c. cikk
A tagállamok abban az esetben vizsgálják meg azokat az okleveleket, bizonyítványokat és a képesítés megszerzéséről szóló egyéb tanúsítványokat, amelyeket birtokosaik az ezen irányelv által érintett területen az Európai Unión kívül szereztek, ha ezeket az okleveleket, bizonyítványokat és a képesítés megszerzéséről szóló egyéb tanúsítványokat valamely tagállam elismerte, illetve amennyiben az érintett személyek valamely tagállamban teljesítettek képzést és/vagy szereztek szakmai gyakorlatot. A tagállam a döntését a kérelmező teljes dokumentációval alátámasztott kérelmének benyújtásától számított három hónapon belül hozza meg.
19d. cikk
Amennyiben a tagállamok az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok elismerése iránti kérelmet elutasítják, döntésüket megfelelően indokolni tartoznak.
A kérelmezőket a döntéssel szemben a nemzeti jog szerinti fellebbezési jog illeti meg. Ez a jog hasonlóképpen akkor is megilleti őket, ha az előírt határidőn belül nem születik határozat."
6. Az irányelv az ezen irányelvhez csatolt IV. mellékletben található melléklettel egészül ki.
10. cikk
A 80/155/EGK irányelv a következőképpen módosul:
1. Az 1. cikk (1) bekezdésében az "a 3. cikkben említett" szavak helyébe az "a mellékletben említett" szavak lépnek.
2. Az 1. cikk (2) bekezdésének második francia bekezdésében a "77/452/EGK irányelv 3. cikkében említett" szavak helyébe a "77/452/EGK irányelv mellékletében említett" szavak lépnek.
2.5. szakasz
Építészmérnökök
11. cikk
A 85/384/EGK irányelv a következőképpen módosul:
1. A következő cikkekkel egészül ki:
"6. cikk
A tagállamok abban az esetben vizsgálják meg azokat az okleveleket, bizonyítványokat és a képesítés megszerzéséről szóló egyéb tanúsítványokat, amelyeket birtokosaik az ezen irányelv által érintett területen az Európai Unión kívül szereztek, ha ezeket az okleveleket, bizonyítványokat és a képesítés megszerzéséről szóló egyéb tanúsítványokat valamely tagállam elismerte, illetve amennyiben az érintett személyek valamely tagállamban teljesítettek képzést és/vagy szereztek szakmai gyakorlatot. A tagállam a döntését a kérelmező teljes dokumentációval alátámasztott kérelmének benyújtásától számított három hónapon belül hozza meg.
6a. cikk
Amennyiben a tagállamok az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok elismerése iránti kérelmet elutasítják, döntésüket megfelelően indokolni tartoznak.
A kérelmezőket a nemzeti jog szerint bíróság előtt érvényesíthető fellebbezési jog illeti meg. Ez a jog hasonlóképpen akkor is megilleti őket, ha az előírt határidőn belül nem születik határozat."
2. A 15. cikket el kell hagyni.
3. A 24. cikk (1) bekezdésében az "a 17. és 18. cikk szerinti" szavak helyébe a "letelepedés esetében a 17. és 18. cikk, szolgáltatásnyújtás esetében a 22. cikk szerinti" szavak lépnek.
2.6. szakasz
Gyógyszerészek
12. cikk
A 85/432/EGK irányelv 2. cikke a következő ponttal egészül ki:
"6. A (3) és (5) bekezdéstől eltérően, átmeneti rendelkezésként, Olaszország, amelynek törvényei, rendeletei és közigazgatási rendelkezései olyan képzést írtak elő, amelyet az 5. cikkben előírt határidőig nem hoztak teljesen összhangba az ebben a cikkben megállapított képzési követelményekkel, továbbra is alkalmazhatja ezeket a rendelkezéseket azokra a személyekre, akik 1993. november 1-jét megelőzően kezdték meg gyógyszerészi képzésüket, és azt 2003. november 1-je előtt fejezik be.
Minden fogadó tagállamnak joga van ahhoz, hogy az 1993. november 1-je előtt megkezdett és 2003. november 1-je előtt befejezett képzés teljesítése alapján Olaszországban kibocsátott gyógyszerészeti oklevelek, bizonyítványok és a képesítés megszerzéséről szóló egyéb tanúsítványok birtokosaitól a képesítés mellett olyan igazolás bemutatását követelje meg, amely tanúsítja, hogy annak birtokosa az igazolás kiállítását megelőző öt évben az 1. cikk (2) bekezdésében említett tevékenységeket legalább három egymást követő évben ténylegesen és jogszerűen gyakorolta, amennyiben azok gyakorlása Olaszországban szabályozott."
13. cikk
A 85/433/EGK irányelv a következőképpen módosul:
1. A 1. cikkben az "a 4. cikkben említett" szavak helyébe az "a mellékletben említett" szavak lépnek.
2. A 3. cikket el kell hagyni.
3. A 4. cikket el kell hagyni.
4. A 4. cikkre történő hivatkozásokat a mellékletre történő hivatkozásként kell érteni.
5. A következő cikkekkel egészül ki:
"18a. cikk
A tagállamok tájékoztatják a Bizottságot azokról a törvényi, rendeleti és közigazgatási rendelkezésekről, amelyeket az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok kibocsátására vonatkozóan hoznak. A Bizottság az Európai Közösségek Hivatalos Lapjában ennek megfelelő közleményt ad ki, amely felsorolja a képesítés, illetve - ahol alkalmazható - az ennek megfelelő szakmai címek tagállamok által elfogadott elnevezéseit.
18b. cikk
A tagállamok kellő bizonyítékként ismerik el a más tagállamok állampolgárai által birtokolt, és az ilyen tagállamok illetékes hatóságai vagy testületei által kibocsátott igazolással kísért, az ezen irányelv által érintett, olyan okleveleket, bizonyítványokat és a képesítés megszerzéséről szóló egyéb tanúsítványokat, amelyek nem felelnek meg az arra a tagállamra vonatkozó, ebben az irányelvben felsorolt elnevezéseknek. Az igazolás tanúsítja, hogy a kérdéses oklevelet, bizonyítványt és a képesítés megszerzéséről szóló egyéb tanúsítványt ezen irányelv rendelkezései szerinti oktatás vagy szakképzés elvégzésekor adták ki, és azokat a kibocsátó állam egyenértékűnek tekinti az itt felsorolt elnevezésekkel.
18c. cikk
A tagállamok abban az esetben vizsgálják meg azokat az okleveleket, bizonyítványokat és a képesítés megszerzéséről szóló egyéb tanúsítványokat, amelyeket birtokosaik az ezen irányelv által érintett területen az Európai Unión kívül szereztek, ha ezeket az okleveleket, bizonyítványokat és a képesítés megszerzéséről szóló egyéb tanúsítványokat valamely tagállam elismerte, illetve amennyiben az említett személyek valamely tagállamban teljesítettek képzést és/vagy szereztek szakmai gyakorlatot. A tagállam a döntését a kérelmező teljes dokumentációval alátámasztott kérelmének benyújtásától számított három hónapon belül hozza meg.
18d. cikk
Amennyiben a tagállamok az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok elismerése iránti kérelmet elutasítják, döntésüket megfelelően indokolni tartoznak.
A kérelmezőket a döntéssel szemben a nemzeti jog szerinti fellebbezési jog illeti meg. Ez a jog hasonlóképpen akkor is megilleti őket, ha az előírt határidőn belül nem születik határozat."
6. Az irányelv az ezen irányelvhez csatolt V. mellékletben található melléklettel egészül ki.
2.7. szakasz
Orvosok
14. cikk
A 93/16/EGK irányelv a következőképpen módosul:
1. A 2. cikkben az "a 3. cikkben található felsorolásban" szavak helyébe az "az A. mellékletben található felsorolásban" szavak lépnek.
2. A 3. cikket el kell hagyni.
3. A II. fejezet címe a következőképpen módosul:
"Szakorvosi oklevelek, bizonyítványok és a képesítés megszerzéséről szóló egyéb tanúsítványok"
4. A 4. cikk helyébe a következő rendelkezés lép:
"4. cikk
Minden tagállam, amelyben ezen a területen törvényi, rendeleti vagy közigazgatási intézkedésben előírt rendelkezések vannak hatályban, elismeri a szakorvosi területen kiállított okleveleket, bizonyítványokat és a képesítés megszerzéséről szóló egyéb tanúsítványokat, amelyeket valamely tagállam állampolgárainak egy másik tagállam állított ki a 24., 25., 26. és 29. cikknek megfelelően, és amelyeket a B. és C. melléklet felsorol oly módon, hogy ezeket a képesítéseket a területén egyenérvényűnek tekinti az általa kibocsátott oklevelekkel, bizonyítványokkal és a képesítés megszerzéséről szóló egyéb tanúsítványokkal."
5. Az 5. cikk helyébe a következő rendelkezés lép:
"5. cikk
A 4. cikkben említett oklevelek, bizonyítványok és a képesítés megszerzéséről szóló egyéb tanúsítványok alatt azokat az okmányokat értjük, amelyeket a B. mellékletben felsorolt illetékes hatóságok vagy testületek bocsátottak ki, és amelyek - az adott szakképzés tekintetében, valamint azoknak a tagállamoknak a vonatkozásában, amelyekben ilyen képzés folyik - megfelelnek a C. mellékletben felsorolt képesítéseknek."
6. A III. fejezet címét, valamint a 6. és 7. cikket el kell hagyni.
7. A 8. cikkben:
a) a (2) bekezdés a következő albekezdéssel egészül ki:
"Figyelembe veszik továbbá a kérelmező által megszerzett szakmai tapasztalatot, kiegészítő képzést és orvosi továbbképzést."
b) A (3) bekezdés helyébe a következő rendelkezés lép:
"(3) Miután a fogadó tagállam hatáskörrel rendelkező hatóságai vagy testületei a benyújtott oklevél, bizonyítvány vagy a képesítés megszerzéséről szóló egyéb tanúsítvány alapján ellenőrizték az érintett személy szakképzésének tartalmát és időtartamát, figyelembe véve az általa megszerzett bármely szakmai tapasztalatot, kiegészítő képzést és fogászati továbbképzést is, tájékoztatják őt az előírt további képzési időszakról és annak szakterületeiről."
c) A következő bekezdéssel egészül ki:
"(4) A tagállam a döntését a kérelmező teljes dokumentációval alátámasztott kérelmének benyújtásától számított négy hónapon belül hozza meg."
8. A 9. cikk a következő bekezdéssel egészül ki:
"(2a) A tagállamok elismerik a Spanyolországban kiállított szakorvosi bizonyítványokat, amelyeket a szakképzésüket 1995. január 1-je előtt befejezett orvosok számára adtak ki, és amelyek nem felelnek meg a 24-27. cikkben előírt képzési minimumkövetelményeknek, feltéve hogy azokat az illetékes spanyol hatóságok igazolása kíséri, amely tanúsítja, hogy az érintett személy letette az 1497/99 királyi dekrétumban foglalt, különleges szabályozó intézkedésekkel intézményesített szakmai alkalmassági vizsgát, amely igazolja, hogy az érintett személy a Spanyolországra vonatkozóan az 5. cikk (3) bekezdésében és a 7. cikk (2) bekezdésében említett szakorvosi képesítéssel rendelkező orvosokéhoz hasonló szintű tudással és szakértelemmel rendelkezik."
9. A 23. cikk a következő bekezdéssel egészül ki:
"(6) A továbbképzésnek - az egyes tagállamokban irányadó rendelkezésekkel összhangban - biztosítania kell, hogy a tanulmányaikat elvégző személyek képesek legyenek lépést tartani az orvostudomány fejlődésével."
10. A 24. cikk (1) bekezdésének a) pontja helyébe a következő rendelkezés lép:
"a) az a 23. cikkben említett képzés keretében folytatott hatéves tanulmány sikeres befejezését vonja maga után, amely alatt a megfelelő általános orvosi ismeretek elsajátíthatók;"
11. A 26. és 27. cikk helyébe a következő rendelkezés lép:
"26. cikk
A tagállamok az e téren elfogadott törvényekkel, rendeletekkel vagy közigazgatási rendelkezésekkel biztosítják, hogy a szakképzések legrövidebb időtartama ne legyen kevesebb az egyes képzésekre a C. mellékletben meghatározott időtartamoknál. E legrövidebb képzési időtartamok a 44a. cikk (3) bekezdésében előírt eljárás szerint módosíthatók."
12. A 30. cikk helyébe a következő rendelkezés lép:
"30. cikk
Bármely tagállamnak, amely biztosítja területén a 23. cikkben említett teljes képzést, gondoskodnia kell az általános orvosi gyakorlati szakképzésről is, amely legalább a 31. és 32. cikkben foglaltakkal azonos követelményeknek felel meg oly módon, hogy a kurzus elvégzéséről szóló első okleveleket, bizonyítványokat vagy a képesítés megszerzéséről szóló egyéb tanúsítványokat legkésőbb 2006. január 1-jéig kiadják."
13. A 31. cikk (1) bekezdésének b) pontja helyébe a következő szöveg lép:
"b) a kurzus teljes idejű, legalább három évig tart, és hatáskörrel rendelkező hatóságok vagy testületek felügyelik."
14. A 31. cikk (2) bekezdése helyébe a következő rendelkezés lép:
"(2) Ha a 23. cikkben említett képzés megfelelően felszerelt, általános orvosi ellátást nyújtó, elismert kórházban vagy klinikán, illetve elismert általános orvosi gyakorlat keretében, vagy orvosi alapellátást nyújtó, elismert gyógyászati központban folytatott gyakorlati képzésre is kiterjed, e képzés időtartamából legfeljebb egy év beszámítható az (1) bekezdés b) pontjában említett időtartamba. Ezt a lehetőséget csak azok a tagállamok vehetik igénybe, amelyekben 2001. január 1-jén az általános orvosi gyakorlati képzés időtartama 2 év.
Ha a Bizottság e bekezdés alkalmazása során azt észleli, hogy valamely tagállamban komoly nehézségek merülnek fel az (1) bekezdés b) pontjának megfelelő szintű képzés vonatkozásában, úgy kikéri a 75/365/EGK tanácsi határozattal [21] létrehozott közegészségügyi vezető tisztségviselők bizottságának véleményét, és tájékoztatja az Európai Parlamentet és a Tanácsot. A Bizottság, szükség esetén, javaslatot tesz az Európai Parlamentnek és a Tanácsnak az általános orvosi gyakorlathoz kapcsolódó szakképzések időtartamának fokozottabb összehangolására."
15. A 34. cikk (1) bekezdésének második francia bekezdésében a "60 %" helyébe az "50 %" kifejezés lép.
16. A 3., 6., 7. és 27. cikkre történő hivatkozásokat az A. mellékletre, a 4. cikkre, az 5. cikkre és a 26. cikkre történő hivatkozásnak kell érteni.
17. A következő cikkekkel egészül ki:
"42a. cikk
A tagállamok tájékoztatják a Bizottságot azokról a törvényi, rendeleti és közigazgatási rendelkezésekről, amelyeket az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok kibocsátására vonatkozóan hoznak. A Bizottság az Európai Közösségek Hivatalos Lapjában ennek megfelelő közleményt ad ki, amely felsorolja a képesítés, illetve - ahol alkalmazható - az ennek megfelelő szakmai címek tagállamok által elfogadott elnevezéseit.
42b. cikk
A tagállamok kellő bizonyítékként ismerik el a más tagállamok állampolgárai által birtokolt, és az ilyen tagállamok illetékes hatóságai vagy testületei által kibocsátott igazolással kísért, az ezen irányelv által érintett olyan okleveleket, bizonyítványokat és a képesítés megszerzéséről szóló egyéb tanúsítványokat, amelyek nem felelnek meg az arra a tagállamra vonatkozó, ebben az irányelvben felsorolt elnevezéseknek. Az igazolás tanúsítja, hogy a kérdéses oklevelet, bizonyítványt és a képesítés megszerzéséről szóló egyéb tanúsítványt ezen irányelv rendelkezései szerinti oktatás vagy szakképzés elvégzésekor adták ki, és azokat a kibocsátó állam egyenértékűnek tekinti az itt felsorolt elnevezésekkel.
42c. cikk
A tagállamok abban az esetben vizsgálják meg azokat az okleveleket, bizonyítványokat és a képesítés megszerzéséről szóló egyéb tanúsítványokat, amelyeket birtokosaik az ezen irányelv által érintett területen az Európai Unión kívül szereztek, ha ezeket az okleveleket, bizonyítványokat és a képesítés megszerzéséről szóló egyéb tanúsítványokat valamely tagállam elismerte, illetve amennyiben az érintett személyek valamely tagállamban teljesítettek képzést és/vagy szereztek szakmai gyakorlatot. A tagállam a döntését a kérelmező teljes dokumentációval alátámasztott kérelmének benyújtásától számított három hónapon belül hozza meg.
42d. cikk
Amennyiben a tagállamok az ezen irányelv által érintett oklevelek, bizonyítványok és a képesítés megszerzéséről szóló egyéb tanúsítványok elismerése iránti kérelmet elutasítják, döntésüket megfelelően indokolni tartoznak.
A kérelmezőket a döntéssel szemben a nemzeti jog szerinti fellebbezési jog illeti meg. Ez a jog hasonlóképpen akkor is megilleti őket, ha az előírt határidőn belül nem születik határozat."
18. A 44a. cikk a következőképpen módosul:
a) a magyar nyelvű szöveget nem érinti;
b) a (2) bekezdést el kell hagyni.
19. Az irányelv az ezen irányelvhez csatolt VI. mellékletben található A., B. és C. melléklettel egészül ki.
3. SZAKASZ
ZÁRÓ RENDELKEZÉSEK
15. cikk
A Bizottság legkésőbb 2008. január 1-jéig jelentést tesz az Európai Parlamentnek és a Tanácsnak az 1. cikk 1. és 2. pontjának tagállamok általi alkalmazásáról.
A Bizottság, a szükséges meghallgatásokat követően, előterjeszti az 1. cikk 1. és 2. pontjában foglalt jelenlegi szabályozás módosítására vonatkozó indítványait. A Bizottság szükség esetén javaslatokat tesz a jelenlegi szabályozás javítására is.
16. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükséges ahhoz, hogy ennek az irányelvnek 2003. január 1-je előtt megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
17. cikk
Ez az irányelv az Európai Közösségek Hivatalos Lapjában való kihirdetésének napján lép hatályba.
18. cikk
Ennek az irányelvnek a tagállamok a címzettjei.
Kelt Brüsszelben, 2001. május 14-én.

Labels: 12
0
9